text: مرکزی وزیر داخلہ نے کہا کہ اطلاعاتی ٹیکنالوجی کے ماہرین ملک کی تعمیر میں وسیع تعاون کررہے ہیں اور بھارت سافٹ ویئر کے ایک مرکز کے طور پر ابھرا ہے۔ البتہ انہوں نے کہا کہ چند گمراہ نوجوان اسی صلاحیت کو القاعدہ جیسے انتہا پسند گروپوں سے متاثر ہوکر سماج مخالف سرگرمیوں کے لئے استعمال کررہے ہیں۔ انہوں نے ٹیچروں پر زور دیا کہ وہ طلباء کو تعلیمی مضامین کے علاوہ درست اقدار اور اخلاقی تعلیم سے بھی آراستہ کریں۔